[{"text_idx": "#000000", "text": "Cantina Mesa on unelm, mis sai teoks 2004. aastal. Selle viis ellu Gavino Sanna, tuntuim nimi Itaalia reklaamimaastikul. Sanna soov oli luua midagi nii erakordset, ainulaadset ja lihtsat, nagu seda on tema armastatud saar Sardiinia. Veinimaja hing avaldub selle nimes: Mesa ta\u0308hendab sardiinia keeles \u201elauda\u201c \u2013 toitu, so\u0303pradega einestamist, lihtsust ja Sardiinia lo\u0303hnu."}, {"text_idx": "#000001", "text": "Cantina Mesa asub Sant\u2019Anna Arresis tuulte voolitud ma\u0308eku\u0308ljel Vahemere kaldal. Vaatega Porto Pino orule ko\u0303rgub Cantina Mesa u\u0308le malbelt rulluvate ku\u0308ngaste, Porto Pino poolsaare lahesoppide ning madalate talumajade, mille nimi on kohalikus murdes medaus. Regioonist pa\u0308rinevad silmapaistvad veinid : Vermentino di Sardegna, Mesa kuldaare, mis su\u0308mboliseerib veinimaj tunnusstiili ja ainulaadset terroir\u2019i, ning Carignano del Sulcis, mis sobib suurepa\u0308raselt Itaalia saare mullakliima a\u0308a\u0308rmuslike tingimustega."}, {"text_idx": "#000002", "text": "Veinito\u0308o\u0308stus sai traditsioonilises Sulcise piirkonnas alguse 1932. aastal. 1977. aastal anti ametlikult va\u0308lja ka Carignano del Sulcis DOC. Mesa asukohta Alam-Sulcist, mis kulgeb mo\u0308o\u0308da Porto Pino oru rannajoont, iseloomustavad arvukad viinamarjaistandused. Mo\u0303ned neist on u\u0308le saja aasta vanad ning koosnevad pookimata viinapuudest, mis kasvavad piirkonnale tu\u0308u\u0308pilises liivases pinnases."}, {"text_idx": "#000003", "text": "Mere la\u0308hedus avaldab kliimale olulist mo\u0303ju ning leevendab suvist kuumust, mis saab osaks Sulcise piirkonna lo\u0303unapoolseimale osale. Meretuuled va\u0308rskendavad viinapuid ning soolane o\u0303hk tagab Carignano viinamarjade va\u0308rskuse ja sa\u0308rtsakuse, muutes veini ho\u0303rguks ja kergesti joodavaks."}, {"text_idx": "#000004", "text": "Piirkonna tuuled ma\u0308ngivad olulist rolli ka niiskusest tulenevate seenhaiguste ennetamisel, tagades tervete ja kvaliteetsete viinamarjade kasvamise."}, {"text_idx": "#000005", "text": "Sulcis on Sardiinia geoloogiliselt vanim ala. Piirkond on otsekui amfiteater, mida kaitsevad suursugused ma\u0308ed. Pidevalt muutuv maastik kaldub laugete ku\u0308ngaste poole ning muutub siis merea\u0308a\u0308rseks alaks, mis on ta\u0308is valgeid liivarandu. See osa Sardiiniast on ku\u0308llusliku elurikkuse puutumatu kodu, mis pakub ku\u0308lastajaile unustamatuid looduslikke vaatamisva\u0308a\u0308rsusi: ma\u0308nnisalusid, soolava\u0308lju ja va\u0308ikeseid saari, millesse on po\u0303imunud julgete kohalike rahvaste iidsed kombed."}, {"text_idx": "#000006", "text": "Enamik Itaalia Carignano viinamarjaistandustest (mujal maailmas tuntud ka kui Carignan, Carin\u0303ena vo\u0303i Mazuelo) asub Sardiinias ning peaaegu ko\u0303ik neist paiknevad saare edelaosas. Just Alam-Sulcise rannikuribal on Carignano, mida kasvatatakse sageli ilma toeta, leidnud oma parima elupaiga. Kultivari ja terroir\u2019i eriline kombinatsioon muudab siinse Carignano to\u0303eliselt ainulaadseks ning alates 1977. aastast tunnustatud DOC on rangelt seotud just selle piirkonnaga. Vahemerel on temperatuuridele soodne mo\u0303ju \u2013 see leevendab suvist kuumust. Meretuuled va\u0308rskendavad viinapuid ning soolane o\u0303hk tagab Carignano viinamarjade va\u0308rskuse ja sa\u0308rtsakuse, muutes veini ho\u0303rguks ja kergesti joodavaks."}, {"text_idx": "#000007", "text": "Mesa Vermentino ei va\u0308ljenda mitte ainult Sulcise piirkonna erilist terroir\u2019i, vaid ka veinimaja stiili, mis on elegantne ja kiirgavalt selge. Vermentino on poolaromaatne valge sort, mis on edukalt kohanenud Sardiinia vahelduvate oludega \u2013 viinamari peab vastu saare pikkadele, kuumadele ja kuivadele suvedele. Vermentinost valmistatakse hulgaliselt veine: alates va\u0308rsketest stiilidest kuni veinideni, millel on ku\u0308psete eksootiliste puuviljade noodid ning lillede ja Vahemere po\u0303o\u0303saste lo\u0303pmatud nu\u0308ansid. Maitses pakub see laia valikut rikkalikke ja ahvatlevaid aistinguid, mille va\u0308rskus ja kirbus toovad esile pu\u0308siva ja\u0308relmaitse. Ko\u0303ik see teeb Vermentinost u\u0308he Itaalia populaarseima po\u0303lise veinisordi!"}, {"text_idx": "#000008", "text": "Peterburi tee 92g, 13816 Tallinn, Estonia"}, {"text_idx": "#000009", "text": "Ti\u0304raines iela 1, LV-1058 Riga,"}]